મુંબઈ, 5 જુલાઈ : જે અભિનેત્રી વધુ વ્યસ્ત, તે વધુ સફળ. પરિણીતી ચોપરાનો પણ કંઇક આવો જ હાલ છે. પરિણીતીનું કહેવું છે કે તેઓ આજકાલ એટલા બધા વ્યસ્ત છે કે તેમની પાસે ખાવાનો પણ સમય નથી. પરિણીતીએ તેમના રોમાંટિક કૅરિયર અંગે પુછાયેલા પ્રશ્નના જવાબમાં આ વાત કહી. બૉલીવુડના અનેક નવા એક્ટરો અને દિગ્દર્શકો સાથે પરિણીતીનું નામ જોડાઈ ચુક્યું છે, પણ તેઓ કહે છે કે જ્યારે તેમની પાસે સમય જ નથી, તો આખરે તે પ્યાર-વ્યાર અંગે કેવી રીતે વિચારી શકે? હાલ તો પરિણીતી ચોપરા પોતાની એક ફિલ્મના શૂટિંગ માટે બૅંકૉકમાં છે અને ટુંકમાં જ મુંબઈ પાછા ફરી બીજી ફિલ્મનું શૂટિંગ કરશે.